Tayal no 'aol

Tayal no 'aol i Taywan(台灣竹產業的發展) 

 Samaan^en no tamaw ko ‘aol amala saka 'orip ?

 Masamaanay ko pinanam no tamdaw to tayal to ‘aol ?

Ano ‘arawen ko likisi(歷史) no Taywan a tamaw a matayal pakayra toya ‘aol hananay i, alatek pakaalaay to topinapina a mihecaan, o ‘aol to ‘orip no tamdaw haw i, caay pakaliyas to kalo’aol hananay, ano do’edoen no mita ko fana’ no mikingkiway(研究), ma’edeng sepat ko ka ralaylay nira.

Sakacecay : I’ayaw no 1946 mihcaan, o pipasifana’ to ninanamay to tayal to ‘aol.

Sakatosa : naitini i 1947~1969 a mihcaan, ma’edeng to pakano kamay a misanga’ to kalomaanmaan to ralodisan no ‘aol. 

Sakatolo : naitini i 1970~1986 mihcaan, kalokikay to ko sapisanga’ to kalomaanmaan no tamdaw to ‘aol.

Sakasepat : naitini i ikol no 1987 a mihcaan, tangasasa imatini caayto pakaliyas to ‘aol a ma ‘orip  ko tamdaw.



 Pasifana’ to dafong no ’aol. 
Omaan ko misangaan no tamdaw ato icowaay ko tamdaw a misatapang ato cimako mipasifana’ay 

to tamdaw to tayal no kalo’aol, onian haw i, o haharatengen no mita, ano solinga’en a somowal i, 

o ‘aol hananay, adi:hay ko kanga’ayan nira a misanga’ to kalomaanmaan to saka ‘orip no tamdaw,

ano o ‘arapi to, ano o pongki to, ano o pa^dangan to, ano o hatapes to … to kalomaanmaan i, 

saheto saan o sakanga’ay no tamdaw a ma’orip, itini i kadipongan ho(日本時期) a misatipang, ato

itini i Cusaan(竹山)no Nanto(南投) hananay misalingato a mipasifana’ to tayal to samaanen 

a misanga’, iraay kopinanaman a picodadan, ato iraay ko mipasifana’ay a singsi, tiya a itini a macakat 

kofana’ no tamdaw to pakayraay to ‘aol ko saka’orip.

 Nano Dipongan a ‘aol 
Nai’ayaw no 1929 amihecaan, yao Dipongho(日本時期) komikowanay to Taywan(台灣) i, iraay to 

Itini i Nanto(南投) arotokan a mara’afas topi sa’aolan, o todongay to tadamaanay ko ‘aol itini i 

kalo’orip no tamdaw, aca mara’afa’afas ami pakafan’ag to sakafana’aw ami sanga to kalomaamaan

tosaka ‘orip, itiyasato amarenak kofana’ no kalocimaci:ma ami sanga to masamaanay a ralodisan 

to ‘aol hananay, romasa mikilim to matatodongay a singsi ami nanam.

 Rikor no Dipong a ‘aol 
Likorsato itini i 1947 amihcaan, toniya milaliw toko Dipong(日本), oyama ’osaway sangra a 

‘aol’aolan oya kaholaman(華人) to a Conghamingo(中華民國) hananay , cangra toko citodongay 

toya para, yaitiraay a tamdaw i napinapi:na cangra ami salongoc toya ‘aol’aolan a omah. Itiyasato a 

adihay a masadak ko masamaamaa:nay a missanga’an to ‘aol a sakatayal, aca ami pacakay to saka

cakataw no ‘orip, nano o kamayay hoko sapisanga’, dodo sato o kikay to komisanga’ay, sahawi 

saadihay sato a masanga’ kokalo maama:an, tangasangasa sato i romaroma a finacadan, ano i 

Taynan(台南)，ano i Taycong(台中) to icowacowa:ay a niyaro’ ama pacakay.

 O kikay sakatayal. 
Itini i 1970 – 1986 amihcaan, o kikay to komatayalay amisanga’, naitini i ka Diponan(日本) 

ami salingato nao tamdawan ho o kamay kosaka tayal ami sanga, tangasa to imatini o kikay toko

sakatayal, sanaw kalamkam to amasanga’ ko sasanga’en, tata’ak toko e^tan, adihay toko pida,

satata’ak sa adihay to ko katayalan, aca iraho ko pipadang no safo(政府), ano o ‘alapi to, 

ano o ‘anengang to, to polong no ralodisan to lomaloma’an, iraay ami pacakay, naitini i Nanto 

Kanmiaw(南投關廟) tangasangasa sato i loma a kanatalan.

 O tayal no ‘aol. 
Masamaannay ko tayal tosapi pakafanga’ to ralodisan a ‘aol tangsa i matini ?

Ano’arawen ko tayal to pakayniay pisanga’ to ‘aol a rarodisan, nanitini i 1987 a mihcaan tahatini i,

maaraay to pinapina a mihcaan, sa’ayaw yomangaay to a tayra i Tayriok(中國大陸) amipatireng to

kofa(工廠) i adihay ko mipacomodan i Tayriok(中國大陸) to ‘aol, sanaw itini i Taywanay(台灣的) a

misa’aolay i, adihay to ko marasawaday a kofa(工廠), dodosato itini i 1999. 9 a folad to mihcaan, 

iraay ko ta^kayai a ‘atoray no Taywan itini i Nanto(南投) tora 921 hananay a ‘atoray, sa itiyahaca a 

makali’ang ko misa’aolay, sanawhaw i kelor sato komisa’aolay, saywayni iraay ko pipadang ami 

padama no Sayfo(政府), tora Kongyanyan(工研院), ato Linwoci(林務局), ato Lawiyhay(勞委會),

miriyaw aca amapalowad kora tayar pakayraay i ‘aol hananay, tongar haca amisanga’ to tadamaanay

sasanga’en tora misa’aferay to ‘aol(竹炭), ato misasimaray tora ‘aol(竹醋液).

 O aikol no tayal to ‘aol 
Saikolay to a sowal, o sasatapangan no kapisanga’ to kalo’aol ami samaamaan i naitiniay i 

Nantocosan(南投竹山) ato Taynankanmio(台南關廟) hananay a lingato, ato itira i 1987 amihcaan

amisatapang a ira ko pitilidan ami pasifana’ , tiya caay karasawad koka fana’ topisanga’ to 

kalomaama:an, tangasa imatini a iraay hoko minanamay ato mipasifana’ay, romasato tangasa 

imatini, caay kanga’ay a pacefa sato amiparoma ato miretek to ‘aol, nawhani o koka(國家) toko

cidodongay ami sinanot amatayal to ‘aol a tayal, matalaw to kafaliyosan ama ranar ko rotok ato

‘aro, misanga satora’aol i, o Sayfo(政府) to kamipalalanay toka lacecay no tayal topa kayraay i 

‘aol atayar. (suman2023/06/08)

Ø   Naitini amiara : ‘AOL NO TAYWAN(TAIWAN BAMBOO SOCIETY)